Beeline kompaniya rahbari va abonentlar o‘rtasida yangi aloqa kanalini ishga tushirdi

Beeline aloqa operatori kompaniya rahbariyati va mijozlar o‘rtasida yangi aloqa kanalining ishga tushgani haqida xabar beradi. 6-maydan boshlab abonentlar Beeline faoliyati haqida savol va takliflarini GD@beeline.uz elektron manzili orqali yuborib, bevosita bosh direktorning o‘zidan javob olishlari mumkin.

— Biznes-jarayonlarning ochiq-oydinligi doimo Beeline’ning tashrifnomasidir, — deydi Beeline kompaniyasi bosh direktori Aleksandr Vorobyov. — Yangi elektron pochta aslo call-markazi, korporativ sayt yoki ijtimoiy tarmoqlardagi uyushmalarning  o‘rnini egallamaydi. Lekin ko‘p hollarda abonentlarda umumiy savollar paydo bo‘ladi: ularni kompaniya rejalari, tarmoqning kengayishi va rivojlanishi haqidagi savollar qiziqtiradi. Ko‘pchilik nafaqat 0611 operatoriga, balki Beeline’ning bevosita rahbariga o‘z savolini berishni istaydi. Mijozlarning xatlariga maksimal darajada e‘tibor qaratishga va’da beraman.
GD@beeline.uz elektron manzili doimiy ravishda amal qiladi, kompaniya yozuvlarning maxfiyligini kafolatlaydi.